22.11.2022
2.
ET
Euroopa Liidu Teataja
L 302/5
Mõisted Käesolevas eeskirjas kasutatakse järgmisi mõisteid:
2.1.
„elektromagnetiline ühilduvus“ – sõiduki või selle osis(t)e või eraldi seadmestiku/seadmestike võime toimida rahuldavalt elektromagnetilises keskkonnas, tekitamata liigseid elektromagnetilisi häiringuid;
2.2.
„elektromagnetiline häiring“ – elektromagnetiline nähtus, mis võib halvendada sõiduki või selle osis(t)e või eraldi seadmestiku/seadmestike või sõiduki läheduses asuva muu seadise, seadme või süsteemi toimimist.
Elektromagnetiliseks häiringuks võib olla elektromagnetiline müra, soovimatu signaal või levikeskkonna muutumine;
2.3.
„elektromagnetiline häiringukindlus“ – sõiduki või selle osis(t)e või eraldi seadmestiku/seadmestike võime toimida talitluse halvenemiseta (teatavate) elektromagnetiliste häiringute korral (sh vajalik raadiosagedussig­ naal raadiosaatjast või sõidukisisese või sellest väljaspool asuva tööstusliku-teadusliku-meditsiinilise aparaadi (ISM) sagedusalasisene kiirgus);
2.4.
„elektromagnetiline keskkond“ – kõik teatavas kohas esinevad elektromagnetilised nähtused;
2.5.
„lairibakiirgus“ – kiirgus, mille ribalaius on suurem kui konkreetse mõõteseadme või vastuvõtja ribalaius (Rahvusvaheline Raadiohäirete Erikomisjon (CISPR) 25);
2.6.
„kitsasribakiirgus “ – kiirgus, mille ribalaius on väiksem kui teatava mõõteseadme või vastuvõtja ribalaius (CISPR 25);
2.7.
„elektriline/elektrooniline süsteem“ – elektrilised ja/või elektroonilised seadmed või nende komplekt(id) koos elektriühendustega, mis moodustavad sõiduki osa, kuid mis ei pea saama tüübikinnitust sõidukist eraldi;
2.8.
„elektriline/elektrooniline alakoost“ – elektriline ja/või elektrooniline seade või seadmete komplekt(id) koos elektriühenduste ja juhistikuga, mis moodustavad sõiduki osa ja millel on üks või mitu erifunktsiooni.
Elektrilisele/elektroonilisele alakoostule võib tootja või tema volitatud esindaja taotluse korral tüübikinnituse anda kas „osise“ või „eraldi seadmestikuna“;
2.9.
„sõidukitüüp“ seoses elektromagnetilise ühilduvusega – kõik sõidukid, mis ei erine oluliselt järgmistes aspek­ tides:
2.9.1.
mootoriruumi üldsuurus ja kuju;
2.9.2.
elektriliste ja/või elektrooniliste osiste ja juhtmestiku üldplaan;
2.9.3.
esmane materjal, millest ehitatakse sõiduki kere või korpus (nt teras, alumiinium või klaaskiud).
Eri mater­ jalist paneelide olemasolu ei muuda sõiduki tüüpi, kui kere esmane materjal ei ole muutunud.
Sellistest muudatustest tuleb siiski teada anda;
2.10.
„elektrilise/elektroonilise alakoostu tüüp“ seoses elektromagnetilise ühilduvusega – elektrilised/elektroonilised alakoostud, mis ei erine järgmistes olulistes aspektides:
2.10.1.
elektrilise/elektroonilise alakoostu funktsioon;
2.10.2.
elektriliste ja/või elektrooniliste osiste üldplaan (kui asjakohane);
2.11.
„sõiduki juhtmestik“ – sõidukitootja paigaldatud toitepinge-, siinisüsteemi- (nt CAN), signaal- või aktiivanten­ nikaablid;